JohanHeinsen/ENO huggingface dataset:
Aarhuus Stifts-Tidende, 1809-11-01
Kiøbenhavn, den 27de Octbr. Ved Deres Majestæter Kongens og Dronningens høitidelige Jndtog, fra Frederiksberg Slot til Residentsstaden Kiøbenhavn, bliver følgende at iagttage: Alle de, som henhøre til Processionen, forsamle sig paa Frederiksberg Slot, om Middagen præcise Kl. 11 1/2 slet, i de dertil anviste Gemakker. Naar det allernaadigst befales, at Processionen skal tage sin Begyndelse, foregaaer den i følgende Orden: 1) Hofsjunkerne, 2) Kammerjunkerne. 3) Kammerherrerne. 4) Over=Chargerne ved Hoffet, som alle kiøre To og To i hver Vogn. 5) Hver=Hofmarskallen. 6) Hans Majestæts Kongens Liv tiener til Hest. 7) Generalstabens Personale, under deres Chefers Anførsel, til Hest. 8) Den første Stald, mester, Kammerherre Røepstorff, anden Staldmester, Kammerherre vor der Maase, og Generaladjutant Kammerherre Lindholm, alle 3 til Hest, i een Rad ved Siden af hinanden. 9) Deres Majestæt Kongens Eqvipage, bespændt med 8 hvide Hingster, hvori Deres Majestæt Kongen, Deres Majestæt Dronningen og Hendes Kongelige Høihed Kronprindsesse Caroline, kiører. Foran Vognen gaae 6 af Deres Majestæters Løbere, 16 Laqualer og 2de Jægere, som gaae 4 og 4 i een Rad. Ved Vognen gaae 12 Pager, 6 paa hver Side, alle i Stads Livre. - Efter Deres Majestæters Vogn følge: 10) Kammerfrøkenen hos Hendes Majestæt Dronningen, Frøken von der Maase, og Hofmesterinden hos Hendes Kongelige Høihed Kronprindsessen, Grevinde Münster. 11) Hendes Majestæt Dronningens 3de Hofdamer. 12) Statsministerne og Ordenskantsleren. 13) Præsidenterne, Directeurerne og første Deputerede i de Kongelige Collegier; Stiftamtmanden for Siellands Stift; Justitiarius i Høiesteret; Overpræsidenten i Kiøbenhavn, og General-Postdirecteuren; hvilke alle kiøre efter deres Rang og Anciennite, enhver i sin Stads Eqvipage. Alle Vognene, som kiøre saavel for, som efter Deres Majestæts Eqvipage, ere bespændte med 2de Heste, og have hver 2de Tienere i Stads Livree. Naar Processionen i denne Orden kommer henimod Sidealleerne ved Vesterport, hvor Livgarden til Hest holder, sætter Liv eskadronen sig for Teten af Processionen, og naar Processionen er passeret, sluttes Toget med den anden Eskadron af Livgarden til Hest. - Commandanten, Generalmajor Greve Baudissin, som til Hest imodtager Deres Majestæter ved Fæstningens yderste Barriere, rider siden igiennem Byen ved Siden af Allerhøistsammes Eqvipage.
Aarhuus Stifts-Tidende, 1809-11-01
J denne Orden gaaer Toget fra Vesterport, igiennem Frederiksberggade, over gammel Torv, Nygade, Vimmelskaftet, Østergade, over Kongens Nytorv, imellem Statuen og Hovedvagten, igiennem Norgesgade, over St. Anne Plads, igiennem Amaliegaden til Deres Majestæters Palai. Udi forommeldte Gader og paa forommeldte Torve, paradere samtlige i Kiøbenhavn og paa Christianshavn garnisonerende Tropper; de 4 Søedivisioner og Haandværkstokkens Mandskab, samt Borgervæbningen. Ved Deres Majestæters Ankomst i Residentsen, saluteres fra Kiøbenhavns og Christianshavns Volde med 3 Gange 27 Kanonskud, fra Citadellet Friderichshavn med 3 Gange 27, og fra Nyholm ligeledes med 3 Gange 27 Kanonskud.
Aarhuus Stifts-Tidende, 1809-11-01
Helsingøer, den 25de Octobr. J Forgaars klarerede 2 Amerikanere, en Danziger og en dansk Galease ved Øresunds Toldkammer. J Dag kom et amerikansk Skib samt nogle Jagter og en pappenborgsk Kuf ind Nord fra. Den første blev bragt ind under Byens Batterie.
Aarhuus Stifts-Tidende, 1809-11-01
Korsøer, den 24de October. De 3 Norden for Sprogøe liggende Rangskibe lettede i Formiddags og ankrede efter en kort Krydsning lidt nordligere end før.
Aarhuus Stifts-Tidende, 1809-11-01
2 Rangskibe ligge endnu for Nyborg.
Aarhuus Stifts-Tidende, 1809-11-01
Den 26de Octbr. De fiendtlige Skibes Stilling i Beltet var i Gaar uforandret. De høitideligholdt i Gaar deres Konges 50 Aars Regieringsdag ved Kanoneder. J Dag krydsede to af de fiendtlige Skibe Nordefter; det tredie med Briggen seilede ned til de to Rangskibe ved Nyborg og ankrede der. Alle de fiendtlige Skibe flagede.
Aarhuus Stifts-Tidende, 1809-11-01
Aalborg, den 27de Octbr. Sidste Mandag Morgen Kl. 7, blev en Galease fra Lemvig, som førtes af Skipper Anders Hansen Madsen, kommen fra Kiøbenhavn med Munderingssorter, samt Hør, Salt og andet Stykgods, taget 1 Miil fra Hurupbroe tæt under Landet, af en engelsk Slup eller Jolle med 9 Mand, som var udsendt fra en engelsk Fregat, som krydsede 2de Mile, uden for Hals Tønder.
Aarhuus Stifts-Tidende, 1809-11-01
Rygtet siger at den igien skal være taget af vore Kanonbaade.
Aarhuus Stifts-Tidende, 1809-11-01
Prædikanterne paa Fredag. Domkirken Studiosus Svaneberg. Fruekirke Hr. Studsgaard.
Aarhuus Stifts-Tidende, 1809-11-01
Prædikanterne paa 23de Søndag. efter Trinitatis. Høimesse. Aftensang. Domkirken Hr. Candidat Steenberg. Hr. Hertel. Fruekirke Hr. Studsgaard. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1809-11-01
Førstkommende Søndag den 5te Novbr., som er Allehelgensdag, tager Gudstienesten til Høimesse i begge Byens Kirker sin Begyndelse Kl. 10 Formiddag og vedbliver saaledes indtil 1ste Mai 1810.
Aarhuus Stifts-Tidende, 1809-11-01
Udenlandsk. Tydskland. Fra Wien skrives den 14de Octbr. I Dags Formiddag, er Gud være lovet, Freden virkelige undertegnet. De herværende Jndvaaneres Glæde, over denne Efterretning, der giør en Ende paa Krigs besværlighederne, er ubeskrivelig. J dette Øieblik er følgende Dagbefaling fra det Keiserlige Hovedqvarteer i Schønbruun bleven bekiendtgjort.
Aarhuus Stifts-Tidende, 1809-11-01
Freden er i Dag den 14 Octbr. om Morgenen Kl. 9. undertegnet mellem Hr. Grev Champagny, Hs. K. K. Majestæt af Frankrigs Minister for de udenlandske Affairer og Fyrsten af Lichtenstein, Hs. M. Keiseren af ville lade denne Nyehed forkynde ved en Artilleriesalve.
Aarhuus Stifts-Tidende, 1809-11-01
Prindsen af Neuschatol, Viceconner, table, Generalmajor. Alexander.
Aarhuus Stifts-Tidende, 1809-11-01
Fredstractaten mellem begge Keiserne turde vel først blive bekiendtgjort i Moniteuren.
Aarhuus Stifts-Tidende, 1809-11-01
Fra Augsburg skrives den 20de Octbr. Endnu i Morges Kl. 6 var Keiser Napoleon ikke indtruffen til München. Nogle troe han er reiste fra Passau til Salg burg.
Aarhuus Stifts-Tidende, 1809-11-01
Den 17de fik den herværende Kongel. Overpostmester von Lippe befaling at holde 100 Vogne og 14 Rideheste, i Beredskab for Hs. M. Keiser Napoleon paa alle Post stationer fra Euratsburg til Geislingen.
Aarhuus Stifts-Tidende, 1809-11-01
München, den 18de Octbr. Fra i Dag Middag var hele Hoffet tilstæde i Nymphenburg og saae Hs. M. Keiserens Ankomst i Møde, men han kom ikke. Man haaber, at han vil opholde sig her i nogle Dage, da Monarchen her vil oppebie Keiser Frantzes Ratification.
Aarhuus Stifts-Tidende, 1809-11-01
Det Keiserlige Følge bestaaer i: Duroe, Hertug af Friaul; Generalerne Savary, Rapp, Moudon, Lebrun, Duronelle, Nansouty, Adjutantere hos Hs. Majestæt Keiseren; de Herrer Bondy, Bosset, Germain, Kammerherrer; Colonel d'Alb, Chef for det topografiske Bureau; Hr. De Mennevall, Geheime-Secretair hos Keiseren; Yvant, Chirurg hos Keiseren.
Aarhuus Stifts-Tidende, 1809-11-01
Fyrsten af Neuschatel og Wagram, bliver endnu nogle Dage længere i Schønbruun, da han endnu har mange Foranstaltninger ved den store Armee at udføre. De Herrer Ministre, Grev Champagny og Maret, følger Keiseren.
Aarhuus Stifts-Tidende, 1809-11-01
Af de 2de Bayerske Armeedivisioner, som har erholdt befaling at rykke ind i Jnnkredsen er indløben de meest tilfredsstillende Efterretninger. Den første Division under Kronprindsens Commando rykkede ind i Loser den 17de Octbr. Den havde først en Affaire, hvori Rebellerne havde henimod 300 Døde og Blesserede, næsten 400 Fanger, nogle Munitionsvogne og 2 Stykker svært Skyts. Blandt de Døde befandt sig en af deres første Anførere, Speckbacher. Fangerne besværge at de blot af Tvang have taget Deel i Jnsurrectionen. Den Hurtighed hvormed Jnsurgenterne fra alle Siden bleve indsluttede gjorde at vort Tab kun bestod i 4 som vi have mistet og 6 Saarede. Paa samme Tid rykkede den anden Division under Generallieutenant Wredes Commando imod Kotzen, hvorhan tog sit Hovedqvarteer den 17de. Da Avantgarden, deploierte udaf Reitervinkel, beskiød Rebellerne os fra deres Forskandsninger paa Schmidtberget og Klausberg, og toge derpaa Flugten i saadan Hast at vi ikke kunde indhente dem. De søgte at afbryde Achenbroen, men bleve forhindrede derfra. Om den 3die Armeedivision, som trænger frem over Kufstein, forventes Efterretning Lindau, den 14de Octbr. J det Voralbergske, er vedvarende alt roelig. Den her nedsatte Bayerske Commission, fortsætter sine Undersøgelser, og har alt fældet nogle Domme. Doctor Schneider forhøres endnu bestandig af Kronfiscalen, men han bevogtes ikke meere saa stærk.
Aarhuus Stifts-Tidende, 1809-11-01
Frankrig. Den 18de Octbr. om Aftenen indløb en Paris den officielle Efterretning at Freden var undertegnet den 14de Octbr.
Aarhuus Stifts-Tidende, 1809-11-01
Moniteuren af 19de Octbr. indeholder det SenatusConsult af 5te Octbr. hvorefter 36000 Conscriberede fra Aarene 1806, 7, 8, 9 og 10 skal stilles til Regieringens Disposition og strax sættes i Virksomhed.
Aarhuus Stifts-Tidende, 1809-11-01
England. Den hele Feroler Eskadre er nu afseilet til Cadix. Det sidste Linieskib afgik derfra den 16de August under Eskorte af vort Linieskib Triumph paa 74 Kanoner. Det er lykkedes en Division af den Blakeske Armee, først i Septbr. at bringe Festningen Girona Succurs. Til Alicante er ankommen Skibe med Penge og Ammunition. Spanierne have forandret deres Krigsystem, da Erfaring har lært dem, at de ikke kan staae dem med den fiendtlige regulaire Armee, og vil for Eftertiden kun indskrænke sig til at giøre de fiendtlige Operationer, ved den mindre Krig, saa besværlige som muelig.
Aarhuus Stifts-Tidende, 1809-11-01
Vor Armees Hovedqvarteer er endnu i Badajoz ved den portugisiske Grændse. Der befandt sig 7000 Syge, og Saarede ved den.
Aarhuus Stifts-Tidende, 1809-11-01
Rusland. Hoftidenden indeholder: at fyrst Bagrathion, strax efter at han havde erobret Festningerne Tultscha, Jssatschi &c. har angreben de henimod 20,000 Mand stærke Tyrker under Seraskier Gosrew Pachas Commando og ganske slagen ham. Der er bleven henimod 5000 Tyrker og mange bleve fangne, 20 Fahner- og 15 Kanoner ere erobrede. Strax efter denne Seir blev Fortet Kosgun ved Donauen og Festningerne Kistendschi, og Magalia paa Kysten af det sorte Hav, tagne. Disses Erobring var et Forbud paa vigtigere Krigsbegivenheder. Den 14de Septbr. overgav sig og den berømte og stærke Festning Jsmail, hvis Erobring i alle forrige Krige har kostet mange Menneskers Liv.
Aarhuus Stifts-Tidende, 1809-11-01
Ved en Keiserlig Ukase af 17de Septbr. er en Recrut udskrivning befalet over det hele Rige til Armeens og Flaadens Complettering af hver 100 Siele 1.
Aarhuus Stifts-Tidende, 1809-11-01
Bekiendtgiørelser. J Overeensstemmelse med den 18 s. i Forordningen af 27 Septbr. 1799 bekiendtgiøres herved fra det Kongelige Danske Cancellie, at Udgiveren af Bladet hvad jeg skrev, det skrev jeg", Revisions Assistent i det Kongelige Vestindisk Guineiske Rente= og General-Toldkammer, Niels Tønder Lund Gunnerus er sat under offentlig Tiltale for Overtrædelse af bemeldte Forordning.
Aarhuus Stifts-Tidende, 1809-11-01
Torsdagen den 2den Novbr. førstkommende om Eftermiddagen Kl. 5, holdes extraordinair Generalforsamling i det forenede dramatiske Selskab, hvortil de respective Medlemmer indbydes. Aarhuus, den 28de Octbr. 1809. Directionen.
Aarhuus Stifts-Tidende, 1809-11-01
Den 29de Octbr. er paa Veien imellem Randers og Aarhuus tabt et stort Træe Pibehoved med Sølv Beslag og et Træerør, som kunde udtrækkes 2de Gange. Hvem som har funden samme, vilde behage at melde det paa Adressecontoiret i Aarhuus mod at nyde en Douceur.
Aarhuus Stifts-Tidende, 1809-11-01
J Gaarden No. 72 paa Vestergade, er Værelser, strax eller til Paaske Fløttetid til Leie at bekomme; helst ønskes et Par ugifte Mandfolk af en sat Alder, som tillige kunde faae Kosten i Huuset.
Aarhuus Stifts-Tidende, 1809-11-01
Tvende unge Mennesker, som enten er, eller skal i Skolen her i Byen, kan bekomme Kost og Logie, hos Dines Nielsen Brøchners Enke.
Aarhuus Stifts-Tidende, 1809-11-01
Fire unge Personer kan til førstkommende Paaske, modtages til Kost og Logie. Adressecontoiret giver derom nærmere Underretning.
Aarhuus Stifts-Tidende, 1809-11-01
Under Ruugaards Forstrand er den 11te hujus formedelst fiendtlig Forfølgelse landsat Jagterne, Bukken den raske hiemmehørende i Bergen, drægtig 15 Commercelæster ladet med Jern og Fiel, og Den ringende, Jacob af Flensborg 22 1/2 Commercelæst drægtig og baglastet; hvilket herved bekiendtgiøres med tilføiende, at det biergede behandles i Overeensstemmelse med Anordningerne. Randers Amthuus, den 27de Octbr. 1809. Fønss.
Aarhuus Stifts-Tidende, 1809-11-01
Placat. Efter Vedkommendes Begiering, bliver Onsdagen den 15de Novbr. næstkommende om Eftermiddagen Kl. 3 slet, i Randers Veierboed, foretaget offentlig Auction over Kaperskibet Partiegiængeren, som er beliggende ved Skibsbroen heri Byen, og drægtig 7 1/2 Commercelæster, med tilhørende Takkelage af staaende og løbende Redskaber, hvorover Jnventarieliste forinden er til Eftersyn hos Kaperrederiets Formand Hr. Coffardiecapitain Frost her sammesteds, som tillige foreviser Liebhabere selve Skibet. Det anmærkes: at bemeldte Kaperskib er en bekiendt fortrinlig hurtig Seiler, og er i bedste seilbar Stand. Saa hastig Auctionen over Skibet er tilendebragt, bortsælges: 4 Stkr. 3pundiger Jern Kanoner. 1 Stk. dito Hobits. samt endeel gode Skydegevæhrer, Pistoler, Sabler, Flag og Kikkerter m. m. Thi ville Liebhaberne behage at møde bemeldte Til og Sted, hvor Conditionerne skal vorde bekiendtgjorte. Randers, den 31te Octbr. 1809. Bendixsen, Auctionsdirecteur. Et rund Fyrbord paa ege Fod, med behørig hængende Brikker, vel indrettet til Lysestøbning, som og Støbeform dertil, hvor er at erholde tilkiøbs, anvises af Boghandler N. Cordtsen, i Randers.
Aarhuus Stifts-Tidende, 1809-11-01
Da Organist og Musikant-Tienesten her i Byen, ved Organist Møllers dødelige Afgang er ledig; saa ville de, som maatte ønske denne Bestilling behage med allerførste at melde sig hos undertegnede for at aflægge Prøve paa deres Duelighed og tillige medbringe Beviis om sædeligt Forhold, da Valget derefter bestemmes. Mariager, den 26de Octbr. 1809. H. Tetens, Byefoged.
Aarhuus Stifts-Tidende, 1809-11-01
For fem Uger siden blev i min indhegnede Parcel uden for denne Byes nordre Port beliggende, optaget en blakket Stud 2 a 3 Aar gammel, hvis Lydsker paa begge Sider ere hvide. Og da ingen Eier endnu til samme har meldt sig, bekiendtgiør jeg herved Optagelsen 3de Gange efter hinanden i Aarhuus Stifts offentlige Tidender, med Anmodning, at Eieren til denne Stud, snarest mueligt, melder sig hos mig, de den ellers ved offentlig Auction vorder bortsolgt. Greenaae, d. 26 Octb. 1809. Hans Broge, Kiøbmand.
Aarhuus Stifts-Tidende, 1809-11-01
Om Salt af Tang. Adskillige have begjært en ganske kort Anviisning til Omgangsmaaden dermed. Som skyldigst Svar paa Anmodninger herom bedes modtaget følgende Linier: Tingen er yderst simpel. J den brændte Tangs Aske er meget Salt; dette alt smeltes, ved at komme Vand derpaa i et Tappekar; den uddryppede Lage kan ved nogle Timers Varme Vandet dampe fra; Saltet samles op efterhaanden af Gryden; et Linned Klæde bredes ovenpaa nogle Aske i et Kar; derpaa lægges det af Gryden, optagne Salt; Asken trækker Fugtigheden til sig, langt snarere end man troer, og Saltet bliver ved den Fremgangsmaade hastigere tørt og nok saa snart hvidt, som ved nogen anden Maade. Skulle Nogen ønske nøiere Oplysning, og ikke eie nogle af de derom udkomne Blade, da er samme paa Anfordring til Tjeneste, enten hos Hr. Organist Korsgaard, i Ebeltoft, eller Hr. Skolelærer Nielsen i Lystrup ved Randers og Løvenholm eller hos Præsten i Vivild ved Randers. Vognsmøre.
Aarhuus Stifts-Tidende, 1809-11-01
Peder Smed i Søbye ved Clausholm kogte sig før Høst en Grydefuld sammen af 3 Potter Tiære, 2 Pd. Tælg, 1 Pd. Sæbe, 1 Pd. god Jsenfarve. Han eier en Jordlod, som han driver med et Par Heste; dette anføres for at bedømme nogenlunde hans Forbrug af Vognsmøre, i Forhold til andre. Efter sit Skjønnende nu efter 3 Maaneders Brug deraf, mener han at have nok i ovenanførte til et Aars Brug, da han ellers pleiede at bruge aarligen 16 a 18 Potter Tjære. Da han lavede det, kostede det ham omtrent 20 Mk. Prisen paa Tjære var dengang 4 Mk. Potten, altsaa ville 16 Potter Tjære have kostet ham i det mindste 10 Rd. 4 Mk.
Aarhuus Stifts-Tidende, 1809-11-01
Bekiendtgiørelser. Angaaende Bladet Søndags=Aftens læsning.
Aarhuus Stifts-Tidende, 1809-11-01
De af dette Blads ærede Læsere, som mangle nogle at de udkomne Nummere, bedes ærbødigst, at ville til Nytaar behagentligen underrette mig om, hvilke Nummere de fattes, da samme skal med Fornøielse blive dem tilsendte, med den hierteligste Taksigelse for den Velvillie, med hvilken man har havt den Godhed at modtage dette begyndende Arbeide.
Aarhuus Stifts-Tidende, 1809-11-01
Da jeg jevnthen har mærket, at mangfoldige blant vide, saa giver jeg mig den Frihed, at bede om Meddeelelse af saadanne, for at offentliggiøres giennem benævnte Blad. Gierne blive Postpengene for ethvert saadant Brev, som maatte bidrage til benævnte Blads Hensigt, erlagte af dets lige taknemlige Udgiver.
Aarhuus Stifts-Tidende, 1809-11-01
Af det Kongelige Magazin i Aarhuus, kan, saalænge, deraf haves Forraad, erholdes Lüneborger Salt, i hele og halve Tønder, naar man derom inden 3 Uger fra Dato indsender skriftlig Begiering til undertegnede Stift=Amtmand, der meddeler nærmere Efterretning om Vilkaarene og hvis Svar af Jndenbyes behagelig maatte foranstaltes afhentet 3de Dage, efter Begieringens Jndlevering, hos Opsynsmanden ved Magazinet, F. Biering, paa Vestergade No. 5. Aarhuus, d. 24 Octbr. 1809. Guldenerone, Storkors af Dannebrogen.
Aarhuus Stifts-Tidende, 1809-11-01
Fra Vedkommende har jeg modtaget til Udpantning approberede Lister over en meget betydelig Deel ubetalte deels Kongelige, deels Byens Skatter. Paa disse Lister finder jeg anført mange af Byens anseeligste og formuende Folk, hos hvem hverken kan forudsættes Mangel paa Evne eller Villie til i rette Tid at betale deres Skatter, og jeg formoder derfor, at disse Mænd maae til Dato være uvidende om deres Debet; for nu at skaane saavel dem, som mig selv for det ubehagelige i disse Restancers Jnddrivelse, paa lovbefalet Maade, betiener jeg mig af dette Middel til offentlig at advare alle, der ikke have erlagt deres Skatter, dermed paa mit Contoir at indfinde dem, inden Mandagen den 6te Novbr., da de i Mangel heraf, maae tilskrive sig selv den Ubehagelighed at underkastes Execution. Aarhuus, den 25 Octbr. 1809. Schumacher.
Aarhuus Stifts-Tidende, 1809-11-01
Enhver som maatte endnu restere Avis= og Postpenge eller anden navnlig Gield, saavelsom og med Auctions Regninger til afdøde Postmester, Secretair Theillades Boe, ville behagelig inden 14 Dage, endelig indfinde dem med Betaling til Boets Jucassator, Sagfører, Jensen, nu boende hos Mad, Colvitz paa Guldsmedgaden i Aarhuus, da enhver længere Udeblivende maae vente at blive sagsøgt til Betaling. De som maatte have den afdødes Qvittering for betalte Avis eller Postpenge og desuagtet er bleven tilstillet Regning fra Jncassator ville behagelig afgive disse, inden ovenmelte Tiid til ham, mod Beviis, da samme maae forevises for Skifteretten.
Aarhuus Stifts-Tidende, 1809-11-01
Jeg underskrevne er flyttet fra Bødkermester SørenThomassens Boe, paa Guldsmedgade til Rosensgade No. 134 i Sadelmagermester Løvengreens Gaard, saa bekiendtgiør jeg alle Jnden- og Udenbyes at der er hos mig som forhen, alle Slags Specerievahre at bekomme for billig Priis, jeg lover redelig Behandling i dem som vil unde mig deres Næring. Aarhuus, den 27de Octbr. 1809. Meyer Philip Heckscher.
Aarhuus Stifts-Tidende, 1809-11-01
Et Sted paa Studsgade under No. 179, af nye opbygt, er underhaanden at faae tilkiøbs. Stedet til Gaden, bestaaende af 9 Fag 1 Etage, og en dobbelt Qvist, en fortreffelig god Kielder under hele Stedet. Værelserne bestaaer af en Dagligstue paa 60 1 Alen, en Bedstestue paa 64 Alen, et Giæstekammer paa 21 Alen, et Sovekammer paa 27 Alen; samt 3 Værelser oven paa, 5 Fag Baghuus, Gaardsplads og got Pompevand, samt en liden Hauge. Anviisningen giver Adressecontoiret.
Aarhuus Stifts-Tidende, 1809-11-01
Fine franske Propper, i tusinde og mindre Qvantiteter saaog hvid kalsineret Pottaske i 100 Pd. og enkelte Pd., samt Bomolie og Rocolie bekommes med meget mere paa Svaneapotheket hos Køster.
Aarhuus Stifts-Tidende, 1809-11-01
For en 8te Dage siden er fra Aarhuus Mark bortgaaet en sortbroget Koe, brændt med Aarhuus Brænde paa Hornet, og et lidet Reeb om Hornene. Hvem som kan give mig Underretning om samme, eller levere hende til mig, skal jeg til Takke betale. Aarhuus, den 25de Octbr. 1809. J. P. Schmidt. Avlsmand, boende ved Munkeport.
Aarhuus Stifts-Tidende, 1809-11-01
Auction. Torsdagen den 9de Novbr. næstkommende om Formiddagen Kl. 10 slet bliver udi Ørsted, Bye i Rougsøe Herred foretaget og holdt offentlig Auction over det Rasmus Jacobsen Linnemann tilhørende Huus, som bestaaer af 12 Fag med tilliggende Hartkorn omtrent 9 Skpr. samt alt hans eiende Ind- og Udboe, bestaaende af 1 Dragkiste, Kister, Skabe, 1 Bielægger Kakkelovn, Sengesteder, Senge= og Gangklæder Kiøkkentøi af Kaaber, Tin, Messing, Jern= og Træe, fang, saaog nogle Kreature af Kiør og Faar; efter de Conditioner som paa Auctionsstedet nærmere skal blive bekiendtgjorte. Randers, den 26 Octbr. 1809. Stadfeldt. Underhaanden er at faae tilkiøbs: Gaarden Nyegaard, tilligemed den ved samme beliggende Nyegaards Mølle, Gaarden har Hartkorn Ager og Eng, frie Hovedgaards 1/4 Miil fra Høegholm, i Sønder Herred, Randers Amt. taxt, 4 Tdr. 1 Skp. 3 Fdkr. 1 1/2 Alb., og Skovskyld, 7 Skpr. 1 Alb., og Møllen ufrie Mølleskylds Hartkorn 2 Tdr. 6 Skp. 1 Fdkr. 1 Alb. Nyegaard har en anstændig Bygning og har et meget betydeligt Areal, den kan fodre og græsse, Vinter og Sommer, omtrent 50 str. Fæecreature, foruden Bester og Faar, og har i de senere Aaringer svaret Forpagtningsafgift 620 Rdr. Den benævnte Mølle er ikke en ubetydelig Herlighed for denne Eiendom, hvad enten Eieren fandt for got at bruge den som Mølle, eller at udgrave dens Mølledam, der udgiør et betydeligt Areal, som om kort Tiid vilde blive frugtbar Engbund. Denne Eiendom kan formedelst Forpagtningens Ophævelse tiltrædes næstkommende 1ste Mai, og om samme underhandles med undertegnede Eier eller med Forvalteren paa Høegholm, der tillige foreviser Eiendommene. Høegholm, den 21de Octbr. 1809. P. Marenssen.
Aarhuus Stifts-Tidende, 1809-11-01
Bortforpagtning. Undertegnede Jørgen Kierrulff, agter at bortforpagte sin paaboende Gaard i Schanderborg Ladegaard, beliggende i Schandrup Sogn, Hielmslev Herred, Aarhuus Amt, i 6 Aar fra 1 Mai 1810 at regne. Til Gaarden kan aarlig faaes omtrent 12 a 13 Tdr. Rug, 24 a 26 Tdr. Byg, 36 a 38 Tdr. Havre, og 12 a 16 Skpr. Boghvede, samt græsses og fordres 40 a 50 Fæekreature foruden Bester og Faar. Ligesaa kan avles aarlig 60 a 70 Læs Enghoe foruden Klever.
Aarhuus Stifts-Tidende, 1809-11-01
Auctionen over denne Forpagtning er bestemt at foretages paa Postgaarden i Schanderborg, Fredagen den 24de Novbr. førstkommende om Formiddagen Kl. 10, hvor Conditionerne, saavelsom hos mig 14 Dage forud kan faaes til Eftersyn. Schanderborg Ladegaard, den 25de Octbr. 1809. J. Kierulff. Peberrod, saa god som den tydske, er tilkjøbs hos mig, og kan blive leveret i Randers, paa hvad Sted det ordineres. Chrenreich, Gartner paa Løvenholm.
Aarhuus Stifts-Tidende, 1809-11-01
Fra Niels Snog 1 Røve, er bortkommen en sort Hest, 12 Aar, graae i Hovedet, den blev kjøbt ved sidste Horsens Marked, af Sognefogden i Breet, Bierre Herred. Hvem som kan give nogen Oplysning, loves Omkostningerne betalt, og en passende Douceur. Røve, den 27 October 1809. Niels Snog.
Aarhuus Stifts-Tidende, 1809-11-01
Fra Skoemager Helge Olesen i Aarslev Sogn og Bye, Randers Amt, er bortgaaet en sort Koe, med fiine brune spidse Horne, en liden Stiern i Panden, hvid paa Baghenene i Feldingsstederne, 3 a 4 Aar, og skal kielve ved Mortensdagstider. Skulde nogen have optagen denne Koe, bedes saadant meldt for Eieren.